**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**zákon**

z ... 2017,

**ktorým sa mení a dopĺňa zákon č. 539/2008 Z. z. o podpore regionálneho rozvoja v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 539/2008 Z. z. o podpore regionálneho rozvoja v znení zákona č. 309/2014 Z. z. a zákona č. 378/2016 Z. z. sa mení a dopĺňa takto:

Slová „vyšší územný celok“ vo všetkých gramatických tvaroch sa v celom texte zákona okrem prechodných ustanovení nahrádzajú slovami „kraj“ v príslušnom gramatickom tvare.

V § 1 ods. 1 sa vypúšťajú slová „vyšších územných celkov“.

V § 4 ods. 1 sa vypúšťa písm. c).

Doterajšie písm. d) až i) sa označujú ako písm. c) až h).

V § 7 ods. 2 sa slová „vyšší územný celok“ nahrádzajú slovami „okresný úrad v sídle kraja“.

V § 7 ods. 7 sa slová „zastupiteľstvo vyššieho územného celku“ nahrádzajú slovami „okresný úrad v sídle kraja“.

V § 7 sa ods. 8 vypúšťa.

V nadpise tretej časti sa vypúšťajú slová „vyšších územných celkov“.

Nadpis pod § 11 znie: „Okresný úrad v sídle kraja“.

V § 11 sa slová „vyšší územný celok vo svojej pôsobnosti“ nahrádzajú slovami „okresný úrad v sídle kraja vo svojej pôsobnosti“.

V § 12 písm. b) sa slová „vyššiemu územnému celku“ nahrádzajú slovami „okresnému úradu v sídle kraja“.

V § 12 písm. c) znie:

„c) spolupracuje s okresným úradom v sídle kraja, v územnom obvode ktorého sa obec nachádza, na príprave a realizácii programu rozvoja kraja a na účely evidencie poskytuje okresnému úradu v sídle kraja program rozvoja obce“.

V § 13 odseku 1 písm. g) znie:

„g) okresný úrad v sídle kraja“.

V § 14 ods. 3 sa slová „vyšší územný celok“ nahrádzajú slovami „okresný úrad v sídle kraja“.

V poznámke pod čiarou k odkazu 2a) sa vypúšťajú slová „zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov“.

**Čl. II**

Tento zákon nadobúda účinnosť 1. januára 2018.